### Beslutningstema

Vedtagelse af Rottehandlingsplan 2023-2025

### Historik

Denne rottehandlingsplan erstatter Rottehandlingsplanen fra 2019-22.

### Sagsfremstilling

Der skal udarbejdes en rottehandlingsplan hvert 3. år. Planen skal beskrive, hvilke indsatsområder kommunen har for at bekæmpe forekomsten af rotter i hele kommunen. Rottebekæmpelsen er udliciteret til et privat bekæmpelsesfirma, og opgaven er netop sendt i udbud.

Der er ikke foreslået nye initiativer i denne plan i forhold til planen for den seneste periode. Formålet med rottebekæmpelsen er fortsat, at der skal være så effektiv en bekæmpelse, så gentagende anmeldelser minimeres, og at der ydes en hurtig og effektiv service til borgere og erhverv. Forvaltningen vil også have fokus på, at årsagen til rotteforekomsten bliver registreret korrekt, da der er en forholdsvis stor andel, hvor man ikke kender årsagen til forekomsten.

I den foregående periode er antallet af anmeldelser faldende. Det kan dels skyldes en effektiv bekæmpelse (at der ikke sker flere anmeldelser på samme sag) eller tilfældige udsving i rottebestanden. Når vi analyserer årsagerne til rotteforekomster, er det ofte de såkaldte strejfrotter, der er årsagen. Det vil sige, det ikke er muligt at finde årsagen på den ejendom, hvor rotten er fundet. De øvrige årsager er hovedsageligt defekte kloakker hos borgene og fodring af fugle og høns.

I den forbindelse kan det nævnes, at forvaltningen i samarbejde med Tønder Forsyning gennemfører undersøgelser af kloaksystemerne hos private i flere byer. Reparationer i den forbindelse vil alt andet lige også betyde færre rotteforekomster i disse områder. Når vi konstaterer rotter hos borgere med høns, udleverer vi en folder med information om hensigtsmæssig indretning af hønsehuse. Der vil blive sat fokus på at få registreret årsagen til rotter korrekt i den næste planperiode, så vi kan blive endnu bedre til fokusere bekæmpelsen. Der er ikke planlagt nye tiltag i forhold de lovpligtige tilsyn i det åbne land i den nye planperiode,

### Økonomi

Rottebekæmpelse er finansieret via gebyrer, der opkræves via ejendomsskaten. Der er en ny lovgivning på vej vedr. gebyrer, udformningen heraf kendes endnu ikke.

### Lovgrundlag

Miljøbeskyttelsesloven, Rottebekendtgørelsen

### Fagchefen for Teknik og Miljø,

at rottehandlingsplanen godkendes.

### Beslutning

Indstillingen godkendt.